hotchpotch/miracl-hf-unified huggingface dataset:
अपजल
अपजल अथवा अपशिष्ट जल, वह कोई भी जल है जिसकी गुणवत्ता, मानवीय प्रभाव के कारण प्रतिकूल रूप से प्रभावित हुई हो। नगरों में इस अपशिष्ट जल का वहन आमतौर से किसी संयुक्त सीवर या स्वच्छता सीवर के द्वारा किया जाता है, तथा तदोपरान्त इसका उपचार किसी अपजल उपचार संयंत्र या सेप्टिक टैंक के मार्फत किया जाता है। उपचारित अपजल का निस्तारण एक निस्सारी मलप्रणाल (सीवर) के माध्यम से किसी जल निकाय में किया जाता है।
मल तथा मूत्र से संदूषित मलजल को भी अक्सर, अपजल का ही एक प्रकार माना जाता है। मलजल में घरेलू, नगरपालिका या औद्योगिक तरल अपशिष्ट उत्पाद शामिल होते है जिनका निपटान किसी नाले या मलप्रणाल के द्वारा किया जाता है। कभी कभी इसे एक निर्वात अपशिष्ट संग्राहक वाहन (ट्रक के उपर लगे टैंक पर लगा निर्वात पंप), के द्वारा भी निपटाया जाता है।
मल-व्यवस्था या सीवरेज वह भौतिक बुनियादी ढांचा है जिसमें पाइपों, पंपों, स्क्रीन और नालियों की एक प्रणाली होती है जिसके द्वारा अपजल का वहन उसके उद्गम स्थल से उसके उपचार स्थल तक किया जाता है। कुछ मामलों जैसे कि सेप्टिक टैंक प्रणाली में मलजल का उपचार उसके उद्गम स्थल पर ही किया जाता है।
निर्वात अपशिष्ट संग्राहक वाहन
निर्वात अपशिष्ट संग्राहक वाहन या मलजल टैंकर एक निर्वात ट्रक है जिसका प्रयोग किसी नाबदान या मलजल टैंक को निर्वात द्वारा साफ करने के लिए किया जाता है। इस प्रकार यह नाबदान से अपजल को निकाल कर उसका अन्यत्र निपटान करता है। वाणिज्यिक विमानन और अन्य उद्योगों में, इस प्रकार के वाहन को हनी वैगन (अमेरिका में) कहा जाता है और इसका प्रयोग हवाई जहाज के शौचालय और सुवाह्य शौचालय जैसी सुविधाओं से अपशिष्ट को एकत्र करने में किया जाता है।
डिएगो केओ
"डिओगु केउ" एक पुर्तगाली अन्वेषक था जिसने पंद्रहवीं शताब्दी में अफ्रीका के पश्चिमी तट की दो महत्वपूर्ण यात्राएँ की। पहली यात्रा में वो कांगो (1482) और दूसरी में नामीबिया (1485-86) तक पहुँचा। द्वितीय नौयात्रा के समय कांगों के अंदरुनी भाग में उसने एक स्तंभ स्थापित किया जिसके बाद उसका कोई पता नहीं चला।
दृढ़ पिण्ड
भौतिक विज्ञान में दृढ़ पिण्ड, ठोस की उस आदर्श अवस्था को कहा जाता है जिसमें कोई विरूपण नहीं होता। अन्य शब्दों में, दृढ़ पिण्ड के दिए गए किसी दो कणों के मध्य दूरी समय के साथ नियत रहती है चाहे इस पर कोई भी बाह्य बल आरोपित किया जाये।
दृढ़ पिण्ड की स्थिति उसमें समाहित सभी कणों की स्थिति को निरुपित करती है। वेग (जिसे रेखीय वेग भी कहा जाता है) व कोणीय वेग का मापन निर्देश तन्त्र के सापेक्ष किया जाता है।
दृढ़ पिण्ड B का निर्देश तन्त्र N में कोणीय वेग, N, में दृढ़ पिण्ड D के कोणीय वेग व D के सापेक्ष B के कोणीय वेग के जोड़ के समान होता है।
दृढ़ पिण्ड गतिकी
दृढ़ पिण्ड गतिकी बाह्य बलों की उपस्थिति में परस्पर पिण्डो के मध्य गति का अध्ययन है। यहाँ यह माना जाता है कि किसी भी बल के प्रभाव में पिण्ड में किसी प्रकार की विकृति उत्पन्न नहीं होगी। अतः इसका अध्ययन इस आधार पर सरल हो जाता है कि गति के दौरान पिण्ड के विन्यास का ज्ञान होना आवश्यक नहीं है। पिण्ड में किसी भी तरह की स्थानांतरण अथवा घूर्णन गति, पिण्ड में समाहित सभी कणों में समान होगी।
दृढ़ पिण्ड गतिकी को गति के समीकरणों में परिभाषित किया जाता है जिन्हें न्यूटन के गति नियमों तथा लाग्रांजीय यांत्रिकी की सहायता से व्युत्पित किया जाता है। इन गति की समीकरणों के हल की सहायता से दृढ़ पिण्ड निकाय के विन्यास का समय के फलन के रूप में परिवर्तन को समझा जाता है। दृढ़ पिण्ड गतिकी का हल एवं सूत्रीकरण, यांत्रिक निकायों के संगणक अनुकरण में महत्वपूर्ण उपकरण है।
चिरसम्मत यांत्रिकी का इतिहास
इस अनुच्छेद का सम्बंध चिरसम्मत यांत्रिकी के इतिहास से है। प्राचीन यूनानी दार्शनिक, मुख्य रूप से अरस्तु प्रथम व्यक्ति माना जाता है जिसने अमूर्त प्राकृतिक नियमों का उल्लेख किया।
फ्रांसीसी पादरी जीन बुरिदन ने आवेग सिद्धान्त दिया जिसे अरस्तु सिद्धन्त का सहायक सिद्धन्त भी माना जाता है।
यह युग गैलिलीयो के सिद्धन्तों से आरम्भ होता है।
२० वीं शताब्दी के अन्त तक चिरसम्मत सिद्धान्त भौतिकी में आत्मनिर्भर सिद्धान्त नहीं रह पाया। चिरसम्मत विद्युत चुम्बकत्व के साथ-साथ इसको आपेक्षिक क्वांटम यांत्रिकी अथवा क्वांटम क्षेत्र सिद्धान्त का एक भाग मात्र बन गई।
विज्ञान का इतिहास
विज्ञान का इतिहास से तात्पर्य विज्ञान व वैज्ञानिक ज्ञान के ऐतिहासिक विकास के अध्ययन से है। यहाँ 'विज्ञान' के अन्तर्गत प्राकृतिक विज्ञान व सामाजिक विज्ञान दोनों सम्मिलित हैं।
प्रागैतिहासिक काल से ही, सलाह तथा ज्ञान वाचिक परम्परा के रूप में पीढ़ी दर पीढ़ी आगे बढ़ता रहा था। उदाहरण के लिए, मक्के का कृषि के लिए गृहीकरण दक्षिणी मेक्सिको में ९००० वर्ष पूर्व हुआ था अर्थात लिपि के विकास से भी पहले। इसी प्रकार, पुरातात्त्विक प्रमाण संकेत देते हैं कि साक्षरतापूर्व समाजों में खगोलीय ज्ञान का विकास हो चुका था।
यह विज्ञान की की ऐसी शाखा है जिसमे द्रव तथा ऊर्जा और उसकी परस्पर क्रियाओं का अध्ययन होता है। भौतिकी प्राकृतिक जगत का मूल विज्ञान है, क्योंकि विज्ञान की अन्य शाखाओं के विकास भौतिकी के ज्ञान पर बहुत हद तक निर्भर करता है।
विज्ञान की वह शाखा जिसमे पदार्थों के संघटन, संरचना, गुणों और रासायनिक अभिक्रिया के दौरान इनमें हुए परिवर्तनों का अध्ययन किया जाता हैं, उसे रसायन विज्ञान कहते हैं।  विज्ञान की वह शाखा जिसके अन्तर्गत सजीवों के उत्पति विकास कार्य संरचना और क्रिया का अध्ययन करते है जीव विज्ञान कहलाता है। जीव विज्ञान का पिता अरस्तू को माना जाता है क्योंकि उन्हींने पहली वार जीवों को उतवीकास और आकार आकृति के आधार पर वर्गीकृत किया जिसके बाद जीवों का अध्ययन आसान हो गया।
चिरसम्मत यांत्रिकी की समयरेखा
चिरसम्मत यांत्रिकी की समयरेखा:
लाग्रांजीय यांत्रिकी
लाग्रांजीय यांत्रिकी अथवा लाग्रांजियन यांत्रिकी स्थिर प्रक्रिया द्वारा हेमिल्टन विधि द्वारा चिरसम्मत यांत्रिकी का एक पुनःसूत्रिकरण है।
यदि किसी कण पर बाह्य बल कार्य करते हैं तो न्यूटन के गति के नियमानुसार तीनों विमाओं के लिए तीन साधारण द्विघात अवकल समीकरण प्राप्त होंगी। अतः कण की पूर्ण अवस्था का वर्णन करने के लिए ६ स्वतंत्र चर (तीन प्रारम्भिक निर्देशांक और तीन वेग) प्रर्याप्त हैं।
हैमिल्टनी यांत्रिकी
हैमिल्टनी यांत्रिकी अथवा हेमिल्टोनियन मेकैनिक्स चिरसम्मत यांत्रिकी के पुनःसूत्रीकरण पर आधारित एक विकसित सिद्धान्त है जो चिरसम्मत यांत्रिकी के समान परिणाम देता है। इसमें विभिन्न गणितीय सूत्रों का उपयोग होता है, जो सिद्धांतो को अधिक अमूर्त रूप में समझने में सहायक हैं। ऐतिहासिक रूप से यह चिरसम्मत यांत्रिकी के सूत्रों का पुनःसूत्रीकरण है, जिसने बाद में क्वांटम यान्त्रिकी के सूत्रिकरण में योगदान किया।
विलियम रोवन हेमिल्टन ने १८३३ में लाग्रांजियन यांत्रिकी से आरम्भ करते हुए हैमिल्टनी यांत्रिकी का प्रथम सूत्रीकरण किया। इससे पूर्व १७८८ में जोसेफ लुई लाग्रांज ने चिरसम्मत यांत्रिकी का पुनःसूत्रीकरण प्रस्तुत किया था।
हैमिल्टनी यांत्रिकी में, चिरसम्मत यांत्रिकी तन्त्र को विहित निर्देशांको formula_1 के एक समुच्चय द्वारा वर्णित किया जाता है, जहाँ निर्देशांक formula_2 का प्रत्यक घटक तन्त्र के निर्देश तंत्र द्वारा अनुक्रमित है।
हेमिल्टोनीय समीकरणों में तन्त्र की समय वृद्धि अद्वितीय रूप से परिभाषित की जाती है : \end{align}
जहाँ formula_3 हेमिल्टोनियन है जो तन्त्र की सम्पूर्ण ऊर्जा को निरुपित करता है। एक बन्द तन्त्र (निकाय) के लिए, यह तन्त्र की गतिज व स्थितिज ऊर्जा के योग के बराबर होता है।
व्यापक निर्देशांको formula_5, व्यापक वेगों formula_6 एवं समय के व्यंजको में दिए गये लाग्रांजियन के लिए :
मारग्रेट थैचर
मारग्रेट हिल्डा थैचर, बैरोनेस थैचर (13 अक्टूबर 1925 – 8 अप्रैल 2013) ब्रिटिश राजनीतिज्ञ थीं, जो बीसवी शताब्दी में सबसे लंबी अवधि (1979–1990) के लिए यूनाईटेड किंगडम की प्रधानमंत्री रही थीं और एकमात्र महिला जिन्होंने यह कार्यभार संभाला हो। एक सोवियत पत्रकार ने उन्हें "आयरन लेडी" की उपाधि दी, एक ऐसा उपनाम जो उनकी असम्बद्ध राजनीति और नेतृत्व शैली से जुड़ा हुआ था। प्रधानमंत्री के रूप में, उन्होंने ऐसी नीतियाँ लागू की जिन्हें थैचरवाद के रूप में जाना जाता है।
थैचर ने सोमरविले कॉलेज, ऑक्सफोर्ड में रसायनशास्त्र का अध्ययन किया और बैरिस्टर बनने से पहले कुछ समय के लिए शोध रसायनज्ञ के रूप में काम किया। 1959 में उन्हें फिंचली के संसदीय सदस्य के रूप में चुना गया। एडवर्ड हीथ ने अपने 1970-1974 के कार्यकाल में थैचर को शिक्षा और विज्ञान के लिए राज्य सचिव नियुक्त किया। थैचर 1975 में कंजर्वेटिव पार्टी के नेतृत्व चुनाव में हीथ को हराकर विपक्ष की नेता बन गईं। वे यूनाइटेड किंगडम में एक प्रमुख राजनीतिक दल का नेतृत्व करने वाली पहली महिला थीं। उनके राजनीतिक दर्शन और आर्थिक नीतियों ने (विशेषकर वित्तीय क्षेत्र की), राज्य के स्वामित्व वाली कंपनियों के निजीकरण, और ट्रेड यूनियनों की शक्ति और प्रभाव को कम करने पर जोर दिया।
इंडियन नैशनल लोकदल
इंडियन नेशनल लोकदल या इनेलो () भारत के हरियाणा राज्य की एक प्रमुख राजनीतिक पार्टी है।
इंडियन नेशनल लोकदल की स्थापना भारत के पूर्व उप प्रधानमंत्री चौधरी देवीलाल जी ने अक्टूबर १९९६ में हरियाणा लोक दल (राष्ट्रीय) के नाम से की थी।
इनेलो एक क्षेत्रीय पार्टी के रूप में १९८७ के दौरान राजनीतिक अस्तित्व में आयी। वर्तमान में ओमप्रकाश चौटाला पार्टी के अध्यक्ष और उनके छोटे पुत्र अभय सिंह चौटाला पार्टी के महासचिव हैं। इनेलो पूर्व में भारतीय जनता पार्टी के नेतृत्व वाले राष्ट्रीय जनतांत्रिक गठबंधन का अंग रह चुकी है। पार्टी के शीर्ष नेताओं की अनुपस्थिति में २०१४ के विधानसभा चुनावों के बाद पार्टी प्रमुख ओमप्रकाश चौटाला के छोटे पुत्र अभय चौटाला के नेतृत्व में 90 में से 19 सीटें जीती और बीजेपी के बाद सबसे बड़ी पार्टी बनी। विपक्ष के नेता के रूप में अभय चौटाला विधानसभा में पार्टी का नेतृत्व किया। अप्रैल २००१ में देवी लाल के निधन के बाद से इनेलो का राजनैतिक संघर्ष का दौर आरंभ हुआ और बीते ४ विधानसभा चुनावों में पार्टी की स्थिति निराशाजनक रही।
हरियाणा विधानसभा चुनाव २०१९ के लिए इनेलो ने पहले बसपा के साथ गठबंधन किया था किंतु बाद में बात नहीं बनी एवं फिर शिरोमणि अकाली दल के साथ गठबंधन किया गया। इन चुनावों में पार्टी ने अपने राजनैतिक इतिहास का सबसे निकृष्ट प्रदर्शन किया तथा केवल १ ही सीट जीतने में सफल हुई एवं ८० सीटों पर हार मिली, साथ ही ७८ स्थानों पर प्रत्याशी अपनी ज़मानत भी हार गए। गठबंधित साथी अकाली दल भी अपनी तीनों सीटों पर हार गया। इन चुनावों में इनेलो का मत % भी अब तक के सबसे कम २.४५% पर पहुंच गया जो कि पिछले चुनावों में २४.११% था।
पार्टी को एकमात्र एलनाबाद सीट पर जीत हासिल हुई जहां अभय सिंह चौटाला लड़ रहे थे। इस प्रकार वर्तमान विधानसभा में इनेलो का केवल एक ही विधायक है।
२०१९ के लोकसभा चुनावों में इनेलो ने सभी १० सीटों पर प्रत्याशी घोषित किए परन्तु एक भी स्थान पर जीत नहीं सके। पार्टी को केवल १.९% वोट ही प्राप्त हुए।
दिमित्री दॉन्सकॉय
दिमित्री दॉन्सकॉय (रूसी में Дмитрий Донской) - एक रूसी राजा था जो 1359 से 1389 तक मोस्को की राजकुमारशाही में शासन करता था। वह भी संयुक्त रूसी सेना का सिर था जिसने 1380 में कुलिकोवो के मैदान में तातरों के खिलाफ़ जीत हासिल की।
बेनी विभाग
बेनी या ऍल बेनी बोलिविया का एक प्रशासनिक विभाग (देपार्तामेन्त) है जो उस देश के पूर्वोत्तरी भाग में स्थित है। यह बोलिविया के पर्वतीय क्षेत्र से बाहर का एक मैदानी इलाक़ा है।
चुकिसाका विभाग
चुकिसाका बोलिविया का एक प्रशासनिक विभाग (देपार्तामेन्त) है जो उस देश के दक्षिण-मध्य भाग में स्थित है। इसकी राजधानी सूक्रे शहर है जो बोलिविया की राष्ट्रीय संवैधानिक राजधानी भी है।
कोचाबाम्बा विभाग
कोचाबाम्बा बोलिविया का एक प्रशासनिक विभाग (देपार्तामेन्त) है जो उस देश के मध्य भाग में स्थित है।
तारिहा विभाग
तारिहा बोलिविया का एक प्रशासनिक विभाग (देपार्तामेन्त) है जो उस देश के दक्षिणी भाग में स्थित है। इस विभाग की सीमाएँ आर्जेन्टीना व पारागुआए से लगती हैं।
सान्ता क्रूस विभाग, बोलिविया
सान्ता क्रूस बोलिविया का एक प्रशासनिक विभाग (देपार्तामेन्त) है जो उस देश के पूर्वी भाग में स्थित है। यह उस देश का सबसे बड़ा विभाग है और सब विभागों में सबसे धनवान भी है। यहाँ प्राकृतिक गैस के बड़े भण्डार हैं। बोलिविया के अन्य भागों की तुलना में यहाँ यूरोपी नस्ल के अधिक लोग रहते हैं।
पोतोसी विभाग
पोतोसी बोलिविया का एक प्रशासनिक विभाग (देपार्तामेन्त) है जो उस देश के दक्षिणी-पश्चिमी भाग में स्थित है। इस विभाग का अधिकतर भूभाग एक शुष्क पहाड़ी इलाक़ा है और इसके पश्चिमी भाग में एक बड़ा पठार जिसमें सालार दे उयुनी नामक विश्व का सबसे बड़ा नमक का मैदान स्थित है। स्पेनी साम्राजय के ज़माने में पोतोसी उस सम्राजय का सबसे अमीर क्षेत्र हुआ करता था। यहाँ पर चांदी की खाने थीं जहाँ से चांदी निकालकर यूरोप भेजा जाता था।
पान्दो विभाग
पान्दो बोलिविया का एक प्रशासनिक विभाग (देपार्तामेन्त) है जो उस देश के पश्चिमोत्तरी भाग में स्थित है। यह बोलिविया का सबसे कम आबादी वाला विभाग है। इसकी उत्तरी सरहद ब्राज़ील से और पश्चिमी सीमा पेरू से लगती है।
ओरूरो विभाग
ओरूरो बोलिविया का एक प्रशासनिक विभाग (देपार्तामेन्त) है जो उस देश के पश्चिम भाग में स्थित है। एवो मोरालेस, जो २००६ से बोलिविया के राष्ट्रपति रहें हैं, इसी विभाग के निवासी हैं।
ला पास विभाग, बोलिविया
ला पास बोलिविया का एक प्रशासनिक विभाग (देपार्तामेन्त) है जो उस देश के पश्चिम भाग में स्थित है। इसकी सरहद पेरू से लगती है। प्रसिद्ध पर्वतीय टीटीकाका झील इस विभाग इस विभाग और पेरू के बीच में पड़ती है। इस विभाग की राजधानी ला पास शहर है जो पूरे देश की प्रशासनिक राजधानी भी है।
सालार दे उयुनी
सालार दे उयुनी (), जिसे सालार दे तुनुपा () भी कहा जाता है, दुनिया का सबसे बड़ा नमक का मैदान है। १०,५८२ वर्ग किमी के क्षेत्रफल (लगभग भारत के त्रिपुरा राज्य के बराबर) वाला यह नमक का मैदान बोलिविया के पोतोसी व ओरूरो विभागों में स्थित है। यह ३,६५६ मीटर (११,९९५ फ़ुट) की ऊँचाई पर ऐन्डी पर्वत शृंखला के छोर पर स्थित है।
सालार दे उयुनी कुछ प्रागैतिहासिक झीलों में बदलाव के कारण बन गया था। वर्तमान काल में यह कई मीटर मोटी नमक की परत वाला मैदान है जिसके नीचे एक अत्यंत खारे पानी का सरोवर है। इस निचले सरोवर में लिथियम का घनत्व बहुत है और अनुमान लगाया गया है कि विश्व का ३०% से ७०% प्राप्त किया जा सकने वाला लिथियम इसी स्थान पर है। अनुमान लगाया गया है कि सालार दे उयुनी में १० अरब टन नमक जमा हुआ है।
इस्ला इन्काउआसी
इस्ला इन्काउआसी () एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला इन्काउआसी उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी 'द्वीप' हैं, मसलन पास का इस्ला देल पेस्कादो।
'इस्ला' का अर्थ स्पेनी भाषा में 'द्वीप' होता है। 'इन्का' से तात्पर्य दक्षिण अमेरिका के ऐतिहासिक इन्का समुदाय का है। 'उआसी' का अर्थ स्थानीय केचुआ भाषा में 'घर' होता है। यानि 'इस्ला इन्काउआसी' क मतलब 'वह द्वीप जो इन्काओं का धर है' होता है।
इस्ला देल पेस्कादो
इस्ला देल पेस्कादो (), जो इस्ला दे लोस पेस्कादोरेस () और कुहिरी () के नामों से भी जाना जाता है, एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला देल पेस्कादो उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी द्वीप हैं, मसलन पास का इस्ला इन्काउआसी।
'इस्ला' का अर्थ स्पेनी भाषा में 'द्वीप' होता है और 'पेस्कादो' का मतलब 'मछली' है। यह द्वीप दूर से मछली की आकृति प्रस्तुत करता है जिस वजह से इसका नाम पड़ा है।
ओरेनबूर्ग ओब्लास्त
ओरेनबूर्ग, रूस का एक ओब्लास्त (области या प्रांत) है। सोवियत संघ के ज़माने में, १९३८ से १९५७ तक, इसका नाम बदलकर च्कालोव ओब्लास्त रखा गया था।
ओरेनबूर्ग ओब्लास्त की दक्षिणी सीमाएँ काज़ाख़स्तान से लगती हैं। यूराल नदी इस ओब्लास्त की प्रमुख जलधारा है।
२०१० की जनगणना के हिसाब से ओरेनबूर्ग ओब्लास्त के समुदाय इस प्रकार थे: रूसी (७५.९%), तातार (७.६%), काज़ाख़ (६%), युक्रेनी (२.५%), बाशक़ीर (२.३%), मोर्दवीनी (१.९%), जर्मन (०.६%), चुवाश (०.६%), अज़ेरी (०.४%) और बेलारूसी (०.३%)।
चेल्याबिन्स्क ओब्लास्त
चेल्याबिन्स्क, रूस का एक ओब्लास्त (области या प्रांत) है जो यूराल पर्वतों के दक्षिणी क्षेत्र में यूरोप और एशिया के महाद्वीपों की आपसी सीमा पर स्थित है।
२०१० की जनगणना के हिसाब से चेल्याबिन्स्क ओब्लास्त के समुदाय इस प्रकार थे: रूसी (८३.८%), तातार (५.४%), बाशक़ीर (४.८%), युक्रेनी (१.५%), काज़ाख़ (१%), जर्मन (०.५%), बेलारूसी (०.४%), मोर्दवीनी (०.२%) और आर्मेनियाई (०.३%)।
साईकल
साईकल का उतपादन पहली बार १९वी सदी मैं हुआ था। और अब इन्कि संख्या अर्बों मैं है। विश्व मैं अधिक्तर लोगों के लिये ये यात्रा का प्राथ्मिक साधन है। इस्की लोकप्रियता का एक करण यह है कि इस्मे किसी प्रकार के इन्धन कि अवस्यक्ता नहिं पडती, एवम यह यत्रा के दुसरे सधनो से सस्ता होता है।
फ़्राँसे में मोशिए दे सिवरांक नाम का एक बालक था उसको चार पहियों वाला घोड़े का खिलौना बहुत पसंद था। जिस दिन उसका एक जन्म दिन था उसके पिता ने उसको शाम को एक डिब्बा दिया उसने झटपट उसको खोला तो वही घोड़े का खिलौना निकाला उस में चार पहिए लगे थे वह इसको पाकर इतना ख़ुश हुआ की जैसे उसके अपने पैरों में मानो पहिए लग गये हों।
जब मोशिए बड़ा होने लगा, वो उस खिलौने से खेलने की उम्र पार कर चुका था पर वह बड़ा हो कर भी अक्सर सोचता कि कोई ऐसी सवारी बने जो घोड़े जैसी हो क्यों कि वो अब उस घोड़े की सवारी का मज़ा नही भुला था| आख़िर एक दिन मोशिए का यह सपना सच हो गया उसने उस घोड़े के खिलौने के आधार पर ही एक सवारी बनाई उस में केवल दो पहिए लगाए - यही विश्व की पहली साईकिल थी।
सर्वतत्व सिद्धांत
सर्वतत्व सिद्धांत या हर चीज़ का सिद्धांत या सब कुछ का सिद्धांत () सैद्धांतिक भौतिकी का एक कल्पित सिद्धांत है जो हमारे भौतिक ब्रह्माण्ड में घट सकने वाली हर चीज़ को वैज्ञानिक दृष्टि से समझाने की क्षमता रखता होगा। अगर यह सिद्धांत स्पष्ट हो जाता है तो ऐसा कोई भी प्रयोग नहीं होगा जिसके नतीजे के बारे में पहले से ही सही भविष्यवाणी करनी सम्भव न हो। यह सिद्धांत अन्य सभी ज्ञात सिद्धांतो को एक-दूसरे से जोड़ने का भी काम करेगा। वैज्ञानिकों द्वारा सर्वतत्व सिद्धांत ढूंढने का एक मुख्य कारण प्रमात्रा यान्त्रिकी (क्वान्टम मकैनिक्स) और सामान्य सापेक्षता (थीओरी ऑफ़ रॅलॅटिविटि) के बीच में तालमेल बनाना है। बिना इस सिद्धांत के मिले यह दोनों मूल सिद्धांत कुछ पहलूओं में एक-दूसरे का खंडन करते हैं।
सर्वतत्व सिद्धांत सभी मूलभूत अन्योन्य क्रियाओं (गुरुत्वाकर्षण, प्रबल और वैद्युतदुर्बल अन्योन्य क्रियाओं) का एकीकृत सिद्धांत है।
ई सं 1990 के लगभग बहुत से वैज्ञानिकों को विश्वास था कि 11-विमिय एम-सिद्धांत, जिसे पाँच पर्टर्बेटिव (विचलन) परमस्ट्रिंग सिद्धांतों में से एक द्वारा कुछ सीमाओं के द्वारा व्याख्या की जाती है और अन्य अधिकतम परम-सममितिय 11 विमिय परमगुरुत्व द्वारा, सर्वतत्व सिद्धांत है। तथापि, इस विषय पर व्यापक आम राय नहीं थी।
प्रामिसरी नोट
यह एक प्रकार से इकरार नामे की तरह का होता है जो लिखित रूप में जमानत के तोर पर उपयोग में लिया जाता है इसकी सहायता से भूमि भवन ऋण आदि से सम्बन्धी जमानत के तोर पर इसकी आवश्यकता को माना जाता है
भौतिक विज्ञान में अनसुलझी पहेलियों की सूची
भौतिक विज्ञान में कुछ अनसुलझी पहेलियाँ सैद्धांतिक हैं, कहने का मतलब यह है कि उपलब्द्ध सिद्धांत कुछ प्रायोगिक परिणामों अथवा कुछ प्रेक्षित परिघटनाओं को समझाने में सक्षम नहीं हैं। अन्य प्रायोगिक हैं, जिसका मतलब यह है कि किसी परघटना को विस्तार से समझने अथवा किसी प्रस्तावित सिद्धांत का परिक्षण करने के लिए प्रयोग का निर्माण करना कठिन है।
समारा ओब्लास्त
समारा ओब्लास्त () रूस का एक ओब्लास्त (области या प्रांत) है। सोवियत संघ के ज़माने में, १९३६ से १९९० तक, इसका नाम कुय्बिशेव ओब्लास्त () था। इस ओब्लास्त की राजधानी भी 'समारा' नामक शहर ही है।
२०१० की जनगणना के हिसाब से समारा ओब्लास्त के समुदाय इस प्रकार थे: रूसी (८५.६%), तातार (४.१%), चुवाश (२.७%), मोर्दवीनी (२.१%), युक्रेनी (१.४%) और आर्मेनियाई (०.७%)।
बेल्गोरोद ओब्लास्त
बेल्गोरोद ओब्लास्त () रूस का एक ओब्लास्त (области या प्रांत) है। इस ओब्लास्त की राजधानी भी 'बेल्गोरोद' नामक शहर ही है। यह रूस के सुदूर पश्चिम में स्थित है और इसकी सीमाएँ युक्रेन को लगती हैं।
२०१० की जनगणना के हिसाब से बेल्गोरोद ओब्लास्त के समुदाय इस प्रकार थे: रूसी (९४.४%), युक्रेनी (२.८%), आर्मेनियाई (०.५%), अज़ेरी (०.३%) और तुर्क (०.३%)।
मैक्सवेल मोंटेस
मैक्सवेल मोंटेस (Maxwell Montes), शुक्र ग्रह पर इश्तार टेरा में स्थित एक पर्वतीय क्षेत्र है। यह ग्रह की सबसे ऊंची चोटी (11 किमी ऊंचाई) को सम्मिलित करता है। इसका नामकरण स्कॉटीश भौतिकविद् जेम्स क्लैर्क मैक्सवेल (1831-1879) पर हुआ है।
यूरी की रात
यूरी की रात (मुख्यतः विश्व भर में अपने अंग्रेज़ी नाम Yuri's Night (यूरीस् नाईट) से प्रसिद्ध) अंतरराष्ट्रीय उत्सव है जो हर वर्ष 12 अप्रैल के दिन मनाया जाता है। यह अंतरिक्ष अन्वेषण की बड़ी उपलब्धियों के उपलक्ष्य में मनाया जाता है। यूरी गगारिन द्वारा की गई अंतरिक्ष में प्रथम मानव उड़ान से इस दिवस को अपना यह नाम मिला। गगारिन ने 12 अप्रैल 1961 के दिन वोस्तोक 1 द्वारा अंतरिक्ष के लिए उड़ान भरी थी, जो मानव इतिहास में मील का पत्थर साबित हुआ।
कौमवेना जिला
कौमवेना सूरीनाम का जिला है, जो देश के उत्तर में स्थित है। यह सूरीनाम नदी के दाहिने किनारे पर है। नियूव-एम्स्टर्डम जिले की राजधानी है तथा एलायंस अन्य मुख्य शहर है। जिले की आबादी 25,200 है तथा इसका कुल क्षेत्रफल 2,353 वर्ग किलोमीटर है। इसमें छह रिसॉर्ट हैं।
सूरीनाम के सबसे घनी आबादी वाले जिलों में से एक कौमवेना अपनी आय के लिए मुख्यतः कृषि पर निर्भर रहता है। यहाँ बाग़ान 17वी शताब्दी में प्रथम डच शासन के दौरान से ही लगाए जाते हैं।
कई छोटे औपनिवेशिक किलों के साथ-साथ, नियूव-एम्स्टर्डम द्वितीय एंग्लो-डच युद्ध के दौरान कौमवेना क्षेत्र की रक्षा के लिए निर्मित बड़े किले का घर भी है।
इस्लामियत
इस्लामवाद (इस्लाम + वाद, अरबी: إسلام سياسي इस्लाम सियासी, "राजनीतिक इस्लाम ', या الإسلامية अल इस्लामिया) एक ऐसा कान्सेप्ट है जिसका अर्थ विवाद का विषय है। इस्लामवाद का अर्थ अनेकों प्रकार की सामाजिक एवं राजनैतिक कार्यों से है, जिनमें से कुछ ये हैं-
२०वीं शताब्दी के प्रमुख इस्लामवादी चेहरे ये हैं- हसन अल-बन्ना, सय्यिद कुत्ब, अबुल अल मौदूदी और रुहोल्ला खोमैनी।
इस्लामवाद विचारधाराओं का एक सेट है, जो यह मानता है कि " इस्लाम को सामाजिक और राजनीतिक के साथ ही व्यक्तिगत जीवन मार्गदर्शन करना चाहिए। " इस्लामवाद एक विवादास्पद नवनिर्मित प्रयोग है और इसकी परिभाषा कभी कभी बदलती रहती है। अग्रणी इस्लामवादी विद्वान शरीयत (इस्लामी कानून) के क्रियान्वयन, अखिल इस्लामी राजनीतिक एकता पर जोर देते हैं और मुस्लिम दुनिया में गैर मुस्लिमों के प्रभाव, विशेष रूप से पश्चिमी सैनिकों, उनके आर्थिक, राजनीतिक, सामाजिक, या सांस्कृतिक प्रभावों को हटाने पर भी जोर देते हैं। वे मानते हैं कि ये सब इस्लाम के साथ असंगत हैं।
अम्बाजी मंदिर, गुजरात
अरासुरी अम्बाजी मन्दिर में कोई प्रतिमा स्थापित नहीं है, केवल पवित्र श्रीयंत्र की पूजा मुख्य आराध्य रूप में की जाती है। इस यंत्र को कोई भी सीधे आंखों से देख नहीं सकता एवं इसकी फ़ोटोग्राफ़ी का भी निषेध है। मां अम्बाजी की मूल पीठस्थल कस्बे में गब्बर पर्वत के शिखर पर है। बड़ी संख्या में श्रद्धालु यहां तीर्थयात्रा करने वर्ष पर्यन्त आते रहते हैं, विशेषकर पूर्णिमा के दिन। भदर्वी पूर्णिमा के दिन यहाँ बड़ा मेला लगता है। देश भर से भक्तगण यहां मां की पूजा अर्चना हेतु आते हैं, विशेषकर जुलाई माह में। इस समय पूरे अम्बाजी कस्बे को दीपावली की तरह प्रकाश से सजाया जाता है। माना जाता है कि ये मन्दिर लगभग बारह सौ वर्ष से अधिक प्राचीन है। इस मंदिर का शिखर १०३ फ़ीट ऊंचा है और इस पर ३५८ स्वर्ण कलश स्थापित हैं। इस मेले में एक अनुमान के अनुसार २००८ में २५ लाख यात्री पहुंचने की संभावना थी।
अम्बाजी मन्दिर हिन्दुओं की ५१ शक्ति-पीठों में से एक है। देवी की ५१ शक्तिपीठों में से कुछ प्रमुख शक्ति पीठ इस प्रकार से हैं:- मां भगवती महाकाली मां शक्ति, उज्जैन, माँ कामाक्षी, कांचीपुरम, माता ब्रह्मरंध्र, श्रीशैलम में, श्री कुमारिका, कन्याकुमारी,माँ शाकम्भरी शक्तिपीठ सहारनपुर,महालक्ष्मी मंदिर, कोल्हापुर, देवी ललिता, प्रयाग, विन्ध्यवासिनी देवी, विन्ध्याचल, विशालाक्षी, वाराणसी, मंगलावती, गया एवं मां सुंदरी, बंगाल में तथा गुह्येश्वरी नेपाल में। गब्बर पर्वत गुजरात एवं राजस्थान की सीमा पर स्थित है। यहां पर पवित्र गुप्त नदी सरस्वती का उद्गम अरासुर पहाड़ी पर प्राचीन पर्वतमाला अरावली के दक्षिण-पश्चिम में समुद्र सतह से की ऊंचाई पर क्षेत्रफ़ल में अम्बाजी शक्तिपीठ स्थित है। यह ५१ शक्तिपीठों में से एक है जहां मां सती का हृदय गिरा था। इसका उल्लेख "तंत्र चूड़ामणि" में भी मिलता है। इस गब्बर पर्वत के शिखर पर देवी का एक छोटा मंदिर स्थित है जिसकी पश्चिमी छोर पर दीवार बनी है। यहां नीचे से ९९९ सीढ़ियों के जीने से पहाड़ी पर चढ़कर पहुंचा जा सकता है। माता श्री अरासुरी अम्बिका के निज मंदिर में श्री बीजयंत्र के सामने एक पवित्र ज्योति अटूट प्रज्ज्वलित रहती है।
इसके अलावा गब्बर पर्वत पर अन्य दर्शनीय स्थल भी हैं, जैसे सनसेट प्वाइंट, गुफाएं, माताजी के झूले एवं रज्जुमार्ग का सास्ता। हाल की खोज से ज्ञात हुआ है कि अम्बाजी के इस मन्दिर का निर्माण वल्लभी शासक, सूर्यवंश सम्राट अरुण सेन ने चौथी शताब्दी, ईसवी में करवाया था।
जेफ बेनेट
जेफरी ग्लेन "जेफ" बेनेट (अंग्रेजी: ) या जेफ बेनेट (अंग्रेजी: Jeff Bennett) (जन्म २ अक्टूबर, १९६२) है एक अमेरिकी आवाज अभिनेता और गायक। वह सबसे अच्छा के रूप में जाना जाता है: की आवाज जॉनी ब्रेवो एक ही नाम का उपयोग करते हुए एक आवाज है कि एल्विस प्रेस्ली की तरह लग रहा था की श्रृंखला में। उन्होंने यह भी पेट्री की आवाज में है द लैंड बिफोर टाइम दूसरी फिल्म से आगे श्रृंखला, उन्होंने यह भी पेट्री की आवाज में है द लैंड बिफोर टाइम से श्रृंखला 2 फिल्म और उसके बाद डेक्सटर है लेबोरेटरी, डेक्सटर डैड में कार्टून नेटवर्क सीरीज, डेक्सटर है लेबोरेटरी और की वर्तमान आवाज़ है डिज़्नी है मिस्टर समी।
सीएमएस प्रयोग
सीएमएस या कॉम्पैक्ट म्यूऑन सोलेनोइड या सुसम्बद्ध म्यूऑन परिनालिका प्रयोग स्विट्जरलैंड और फ्रान्स में सर्न में स्थित लार्ज हैड्रान कोलाइडर (एलएचसी) पर बने दो बृहद् व्यापक प्रयोजन कण भौतिकी संसूचकों में से एक है। सीएमएस प्रयोग का उद्देश्य हिग्स बोसॉन, अधि-विमाएं, अदृश्य पदार्थ के लिए उत्तरदायी कणों के आविष्कार सहित भौतिकी की एक विस्तृत परास का पता लगाना है।
सीएमएस का भार १२,५०० टन, लम्बाई २५ मीटर और व्यास १५ मीटर है। लगभग ४३०० लोग इस प्रयोग में कार्य करते हैं जिनमें से १५३५ छात्र हैं, इस प्रयोग में ४१ देशों की १७९ संस्थाएं काम शामिल हैं। इस प्रयोग का निर्माण १४ टेराइलेक्ट्रॉन वोल्ट (TeV) द्रव्यमान केन्द्र ऊर्जा पर प्रत्येक २५ नैनोसैकण्ड (ns) पश्चात प्रेक्षषित करने के लिए किया गया लेकिन २०११ तक केवल 7 TeV पर ही कार्य किया गया जबकि २०१२ में यह ऊर्जा 8 TeV थी।
प्रयोग के मुख्य लक्ष्य निम्न हैं: एलएचसी वलय पर अन्य दिशा में स्थित एटलस प्रयोग के उद्देश्य व सोच भी समान है और ये दोनो प्रयोग एक दूसरे के पूरक के रूप में बनाए गये हैं जिससे कि किसी भी खोज को विस्तृत रूप से अध्ययन किया जा सके तथा विश्वास का स्तर बढ़ाया जा सके। उद्देश्यों को प्राप्त करने के लिए सीएमएस व एटलस में बनावट, संसूचक चुम्बकीय क्षेत्र व तकनिकी हलों को अलग-अलग विधि से किया गया है।
तात्कालिक कोलाइडर (संघट्ट) प्रयोग जैसे वर्तमान ही में विघटित सर्न स्थित वृहत् इलेक्ट्रॉन पोजीट्रान कोलाइडर (लेप LEP) और हाल ही में बन्द किये गये () टेवाट्रॉन और फर्मीलैब ने कण भौतिकी के मानक प्रतिमान का शुद्धता के साथ व व्यापक उल्लेख किया है। तथापि बहुल संख्या में अनुत्तरित प्रश्न शेष हैं
एक मुख्य प्रसंग हिग्स बोसॉन के प्रत्यक्ष साक्ष्यों का अभाव जो कि हिग्स प्रक्रिया द्वारा प्राप्त होता है तथा जो मूल कणों का द्रव्यमान की व्याख्या उपलब्द्ध करवाता है। अन्य प्रश्न उच्च ऊर्जाओं पर मानक प्रतिमान के गणितीय व्यवहार में अनिश्चितता सहित, ब्रह्माण्ड में प्रेक्षित द्रव्य प्रतिद्रव्य असमानता का कारण और अदृश्य पदार्थ की कण भौतिकीय व्याख्या का अभाव हैं।
अन्योन्य क्रिया बिन्दु से आ रहे बहुत अधिक फलक्स कणों के कारण यह उच्च विकीरण क्षेत्र है जो संसूचक व प्रारम्भिक भाग की इलेक्ट्रॉनिकी का विकीरण कठोर होने की अनिवार्यता सिद्ध करता है।
सीएमएस संसूचक एलएचसी भौतिकी कार्यक्रम का लक्ष्य प्राप्त करने के लिए आवश्यकताओं का संक्षिप्तिकरण निम्न प्रकार है:
इस प्रयोग के आँकड़े विश्लेषण के लिए सीएमएसएसडब्ल्यू (CMSSW) नामक सोफ्टवेयर काम में लिया जाता है और डाटा को रूट प्रारूप में संरक्षित किया जाता है।
सीएमएस प्रयोग में अतिचालक चुम्बक का उपयोग इसके मध्य क्षेत्र जिसकी लम्बाई १२.५ मीटर व व्यास ६ मीटर है में ४ टेसला चुम्बकीय क्षेत्र प्राप्त करने के लिए किया गया जो पूर्ण धारा की अवस्था में २.६ गीगा जूल ऊर्जा संरक्षित करती है।
आना दे अर्मास
आना सेलिया दे आर्मास कासो (, एक क्यूबाई अभिनेत्री है। वह वर्तमान में स्पेन, मैड्रिड में रहती है।
आना दे अर्मास ने क्यूबा के राष्ट्रीय थियेटर स्कूल में भाग लिया। उनकी पहली सफलता 16 वर्ष की आयु में, एलेक्स गोंजालेज के साथ अभिनीत, "ऊना रोज़ा डे फ्रांस" था। अप्रैल 2008 में, वह FHM पत्रिका के स्पेनिश संस्करण के कवर पर दिखाई दि।
अनुपम श्याम
अनुपम श्याम (२० सितंबर १९५७ – ८ अगस्त २०२१) एक भारतीय अभिनेता थे जो कि मुख्यतः बॉलीवुड की फिल्मों में खलनायक की भूमिका निभाते हैं।
प्रतापगढ़ से स्कूली शिक्षा के बाद अवध विश्वविद्यालय से स्नातक करने और फिर लखनऊ के भारतेन्दु नाट्य अकादमी से थियेटर की पढ़ाई करने वाले अनुपम श्याम ने दिल्ली के श्रीराम सेन्टर रंगमंडल में काम किया जिसके बाद वह राष्ट्रीय नाट्य विद्यालय (एनएसडी) के रंगमंडल में लंबे समय तक काम किया।
अनुपम श्याम कई बड़ी राष्ट्रीय और अंतरराष्ट्रीय फिल्मों में भी काम किया जिसकी शुरुआत उन्होंने अंतरराष्ट्रीय फिल्म ‘द लिटिल बुद्धा’ से की। उसी दौरान उन्होंने चर्चित निर्देशक शेखर कपूर की फिल्म ‘बैंडिट क्वीन’ साइन की जिसमें उनका किरदार बाबा घनश्याम का था। उन्होंने एक फ्रेंच फिल्म ‘जया गंगा’ भी की। ऑस्कर विजेता फिल्म ‘स्लमडॉग मिलेनियर’ में उन्होंने एक अहम चरित्र को अंजाम दिया जो भीख मंगवाने के लिए बच्चों को अंधा बनाया करता है।
अनुपम ने एक और विदेशी फिल्म ‘द वारियर’ भी की जिसके मुख्य किरदार में प्रसिद्ध बॉलीवुड अभिनेता इरफान खान हैं। चर्चित अभिनेता रौशन सेठ के साथ उन्होंने निर्देशक महेश मथाये निर्देशित ब्रिटिश फिल्म ‘थ्रेड’ में काम किया जिसमें उनकी भूमिका एक ऋषि मुनि की है जिसे दर्शकों की भरपूर सराहना मिली।
अनुपम श्याम ने ‘शक्ति’, ‘हल्ला बोल’ और ‘रक्तचरित’ जैसी चर्चित फिल्में भी कीं। हल्ला बोल में उनके सह अभिनेताओं में प्रसिद्ध अभिनेता पंकज कपूर शामिल थे।
अभिनेता नसीरुद्दीन शाह के साथ उन्होंने एक फिल्म ‘परजानिया’ की जिसकी कहानी दंगे पर आधारित है। उन्होंने अभिनेता यशपाल के साथ हाल में एक फिल्म ‘दास कैपिटल’ की जो अभी फिल्म समारोहों में दिखायी गई।
उनकी आने वाली फिल्मों में ‘प्रणाम वालेकुम’ और ‘दुबई रिटर्न’ हैं। ‘दुबई रिटर्न’ में उनके सह कलाकार अभिनेता इरफान खान थे।
उनके बॉलीवुड के पसंदीदा अभिनेता राज कपूर, दिलीप कुमार, नसीरुद्दीन शाह, बलराज साहनी और इरफान खान और पसंदीदा फिल्म हाल में रिलीज हुई ‘पान सिंह तोमर’ थी।
गब्बर पर्वत
गब्बर पर्वत भारत के गुजरात में बनासकांठा जिला स्थित एक छोटा सा पहाड़ी टीला है। यह प्रसिद्ध तीर्थ अम्बाजी से मात्र ५ कि.मी की दूरी पर गुजरात एवं राजस्थान की सीमा पर स्थित है। यहीं से अरासुर पर्वत पर अरावली पर्वत से दक्षिण पश्चिम दिशा में पवित्र वैदिक नदी सरस्वती का उद्गम भी होता है। इस स्थल की सागर सतह से ऊंचाई ४८० मी यानि १६०० फ़ीट है एवं क्षेत्रफ़ल 8.33 कि.मी (5 वर्ग मील) है।
यह प्राचीन पौराणिक ५१ शक्तिपीठों में से एक गिना जाता है। पुराणों के अनुसार यहाम सती शव का हृदय भाग गिरा था। इसका संदर्भ "तंत्र चूड़ामणि" में भी मिलता है।
खगोल विज्ञान शब्द-कोश
यह शब्द-कोश खगोल विज्ञान के हिन्दी शीर्षकों के अभाव और उसकी वर्तनी को लेकर आ रही दिक्कतों को देखते हुए बनाया गया है। इंटरनेट पर इस विषय पर हिन्दी में बहुत कम सामग्री उपलब्ध होने के कारण विकिपीडिया पर लेखन के लिए अंग्रेजी लेखों का अनुसरण किया जाता है। इसलिए सुविधा के दृष्टीगत इसमें शीर्षकों को अंग्रेजी वर्णमाला के क्रमानुसार रखा गया है। यदि आपके पास शीर्षकों की संदर्भ सूत्र सहित जानकारी हो तो उसे इसमे जोडकर अपना योगदान दे।  Aphelion- अपसौर
Apogee- अपभू
Ascending node- आरोही पात
Asteroid- ग्रहिका
Astronautics- खगोलयानिकी
Astrophysics- खगोल भौतिकी
Barnard's star- बर्नार्ड-तारा
Black Dwarf- कृष्ण वामन
Black Hole- कृष्ण छिद्र
Celestial Body- खगोलीय पिण्ड
Chromosphere- वर्णमण्डल
Comet- धूमकेतु, पुच्छल तारा
Constellation- तारामंडल, नक्षत्र
Cosmology- विश्व विज्ञान
Dwarf Planet- छोटा ग्रह
Earth- पृथ्वी
Elongation- प्रसरकोण, सूर्यान्तर कोण
Expanding Universe- प्रसरणशील ब्रह्माण्ड
Galaxy- मंदाकिनी
Light year- प्रकाश वर्ष
Magnetosphere- चुंबक मंडल
Mars- मंगल
Mercury- बुध
meteorite- उल्का पिण्ड
Nadir- अधोबिंदु
Nebula- निहारिका
Neutron Star- न्यूट्रॉन सितारा
Observer- पर्यवेक्षक
Outer Planet- बाह्य ग्रह
Penumbra- उपछाया
Periastron- तारानीच, उपतारक
Perigalacticon- आकाशगंगानीच
Perigee- उपभू
Perihelion- उपसौर
Periodic Comet- आवर्ती धूमकेतु
Periodic Star- आवर्ती तारा
Planet- ग्रह
Planetesimal- ग्रहाणु
Satellite- चंद्रमा
Space Probe- अंतरिक्ष अन्वेषी
Solar System- सौरमण्डल
Star- सितारा
Star catalogue- तारा सारणी
Subdwarf star- उपवामन तारा
Subgiant star- उप बृहत् तारा, उप दानव तारा
Sun- सूर्य
Sun Spot- सूर्य कलंक
Syzygy- युति-वियुति
Umbra- प्रच्छाया
Universe- ब्रह्माण्ड
Venus- शुक्र
White dwarf- श्वेत वामन
वेश्यालय
वेश्यालय वह स्थान होता है जहाँ पर पैसे देकर संभोग किया जाता है। वेश्यावृत्ति दुनिया के सबसे पुराने पेशों में से एक है। इसका जिक्र बाइबिल में मिलता है। प्राचीन इजरायल में वेश्यावृत्ति को मूक सहमति मिली हुई थी। द्वितीय विश्व युद्ध के दौरान जापानी सैनिक हमला करने के बाद जबरदस्ती औरतों को वेश्यावृत्ति के धंधे में धकेलते थे। इनमें सबसे ज्यादा संख्या कोरियाई और चीनी औरतों की थी, जिन्हें युद्ध के दौरान जापान के वेश्यालयों में पहुंचाया गया।
दुनिया के कई हिस्सों में इसे अवैध माना जाता हैं। कई अमेरिकी राज्यों और एम्सटर्डम में इसे सरकार का समर्थन प्राप्त है। जो लोग इस तरह की सर्विस का लाभ उठाना चाहते है, उनके लिए दुनिया में ऐसे बहुत सारे विकल्प मौजूद हैं, जहाँ वे वेश्याओं के साथ सेक्स का आनंद ले सकते हैं।
चेक रिपब्लिक स्थित बिग सिस्टर को किसी भी ग्राहक की यौन संतुष्टि का इकलौता ठिकाना माना जाता है। यहाँ चेक और स्लोवाक महिलाएँ मुफ्त में सेवाएँ देती हैं, लेकिन इसके बदले में संबंध बनाने के पूरा वीडियो रिकॉर्ड करने का करार किया जाता है। इसे स्थानीय बाजार में और देश के बाहर बेचा जाता है। सेक्स पर आधारित रियलटी टीवी शो की ऑनलाइन स्ट्रीमिंग सैटेलाइट या केबल चैनल द्वारा यूरोप में की जाती है। इसका कुछ ही सालों अमेरिका में प्रसारण करने का इरादा है।
प्रसिद्ध मूनलाइट बनी रेंच कैट हाउस बनाने का श्रेय डेनिस हॉफ को जाता है। यह एचबीओ पर आने वाले रियलटी टीवी शो की विषयवस्तु पर बनाया गया है। लास वेगास स्थित कैट हाउस का दावा है कि वह अपने हाईफाई ग्राहकों को चरम सुख का आनंद दे सकता है। हॉफ कहते हैं कि एरिया-51 विषयवस्तु आधारित एलियन कैट हाउस ग्राहकों को एलियन के कपड़े पहने महिला के साथ संबंध बनाने का प्रस्ताव देता है।
इसे बैंकॉक का अय्याशी का अड्डा माना जाता है। थाईलैंड स्थित नाना एंटरटेनमेंट प्लाजा चार मंजिला इमारत है, जिसमें 40 बार हैं। करीब सभी बारों में स्ट्रिप डांसर होती हैं। लेकिन यह आम वेश्यालयों से एकदम अलग है। यहाँ सेक्स क्रिया और पैसे का लेन-देन ग्राहक और डांसर के बीच होता है। दलाल का यहाँ कोई काम नहीं है।
वैसे तो ऑस्ट्रेलिया में कई तरह के वैध वेश्यालय मौजूद हैं जिनमें सिडनी स्थित 'द साइट' भी है।
लॉस एंजिलिस स्थित नाइट क्लब में वेश्यालय भी चालू रहते हैं। इसमें शाम की संगीत के साथ, कार्टून जैसी दिखने वाली नृत्यांगनाएँ होती हैं। नृत्यांगनाएँ स्टार वॉर्स के किरदारों के भेस में होती हैं और वेश्यालय का काम भी चलता है।
अमेरिका के नेवाडा स्थित होटल रिट्ज कार्लटन का वैध वेश्यालय है।
फ्रांस में वेश्यावृत्ति कानूनी है। 2003 में सेक्स कानून के तहत इसे वैध किया गया। स्थानीय वेश्यालयों ने इसका फायदा उठाया और इस पेशे में कुछ नया किया। उपनगरीय इलाकों में सड़क पर सफेद वैन खड़ा कर दिया जाता है। यदि दरवाजा खुला है, तो समझें बिजनेस के लिए चालू है। यदि दरवाजा बंद है तो कोई और ग्राहक की सेवा की जा रही है।
जर्मनी के बर्लिन शहर स्थित ब्रॉथल (वेश्यालय) में यूरोप की मंदी का असर दिखने लगा था। इस दौरान उन्होंने आय बढ़ाने के लिए नया तरीका ईजाद किया। साईकिल या सार्वजनिक यातायात से आने वाले लोगों को उन्होंने दर में कटौती देने का फैसला किया। उन्होंने दावा किया कि इससे पर्यावरण सुरक्षित हो सकता है। इससे वेश्यालय के बाहर लगने वाली वाहनों की कतार कम हुई और आमदनी बढ़ी।
जर्मनी स्थित 29 हजार वर्ग फुट में 12 मंजिला इमारत में यह वेश्यालय दिन भर चालू रहता है। यहाँ करीब 120 वेश्याएँ हर दिन एक हजार से ज्यादा ग्राहकों को सेवाएँ देती हैं। इसे यूरोप का सबसे बड़ा वेश्यालय कहा जाता है।
पार्क्स एण्ड रिक्रीएशन
पार्क्स एण्ड रिक्रिएशन () अमेरिकी कॉमेडी टेलिविज़न शृंखला है जिसका प्रसारण एनबीसी टेलिविज़न नेटवर्क पर होता है। धारावाहिक की कहानी इंडियाना राज्य में स्थित एक काल्पनिक नगर पॉनी नगर में चलती है जहाँ की स्थानीय सरकार के पार्क्स एण्ड रिक्रिएशन (हिन्दी: उद्यान और मनोरंजन) विभाग में धारावाहिक के मुख्यतः किरदार कर्मचारी हैं। धारावाहिक में मुख्य किरदार की भूमिका एमी पोलर लॅज़ली नोप के रूप में निभाती हैं जो कि पार्क्स विभाग की एक चुस्त, मध्य स्तरीय कर्मचारी है। शृंखला का सृजन ग्रैग डैनियल्स और माइकल शुर ने किया था तथा अप्रैल 9, 2009, को इसके पायलट प्रकरण का प्रसारण हुआ था। वर्तमान में यह अपने पाँचवे सत्र में है। इसमें एकल-कैमरे के फ़िल्माने के तरीके और मौक्युमेंट्री शैली का प्रयोग होता है, तथा ऐसा प्रतीत होता है कि वृत्तचित्र कर्मीदल सभी को फ़िल्मा रहे हैं।
लेखकों ने धारावाहिक के लिए स्थानीय कैलिफ़ोर्निया राजनीति पर शोध किया, शहरी योजनाकारों और निर्वाचित अधिकारियों के साथ परामर्श किया। दर्शकों की प्रतिक्रिया, जिसमें उन्होंने लॅज़ली के किरदार को बुद्धिहीन और मूर्ख जैसा बताया, के जवाब में पहले सत्र के पश्चात किरदार में लघु परिवर्तन हुए। लेखन कर्मचारियों ने अपने प्रकरणों में वर्तमान घटनाओं को शामिल करने की कोशिश की, जैसे पॉनी की सरकार का ठप पड़ जाना वास्तविक जीवन के वैश्विक वित्तीय संकट से प्रेरित था। कई अतिथि सितारों को धारावाहिक में शामिल किया जा चुका है और ये पात्र अक्सर कई प्रकरणों में दिखाई देते हैं।
अपने छह प्रकरणों वाले प्रथम सत्र के लिए धारावाहिक को मिश्रित से लेकर नकारात्मक समीक्षाएँ मिली थीं। हालांकि दूसरे सत्र में अपने प्रारूप और लहजे में बदलाव करने के पश्चात इसे उच्च आलोचनात्मक प्रशंसा प्राप्त हुईं। "पार्क्स एण्ड रिक्रीएशन" को विभन्न पुरुस्कार और नामांकन प्राप्त हुए हैं, इनमें टेलिविज़न जगत का प्रतिष्ठित प्राइमटाइम एम्मी पुरस्कार भी शामिल है। एमी पोलर को अपने अभिनय के लिए काफ़ी सराहना मिली है। "टाइम्स" पत्रिका ने अपने 2012 वर्ष अंत के विशेष सूचियों के अंक में इसे सर्वश्रेष्ठ टेलिविज़न शृंखलाओं में सर्वोच स्थान दिया।
बर्नार्ड तारा
बारनर्ड का तारा (Barnard's star), जिसका बायर नाम "वी2500 ऑफ़ीयूकी" (V2500 Ophiuchi) है, सर्पधारी तारामंडल में नज़र आने वाला एक बहुत ही कम द्रव्यमान (मास) वाला लाल बौना तारा है। यह पृथ्वी से लगभग 6 प्रकाशवर्ष की दूरी पर स्थित है। मित्र तारे के मंडल के तीन तारों के बाद बारनर्ड का तारा ही पृथ्वी का सब से समीपी तारा है। यह एक M4 श्रेणी का तारा है और पृथ्वी से इसकी चमक (सापेक्ष कान्तिमान) को +9.5 मैग्नीट्यूड पर मापा गया है। आकाश में यह अपना स्थान बदलता रहता है इसलिए इसे "बारनर्ड का भागता तारा" भी कहते हैं। यह समय के साथ-साथ हमारे सौर मंडल के पास आता जा रहा है और वर्ष 11,800 ईसवी में सूरज से केवल 3.75 प्रकाशवर्ष दूर होगा और उसका सबसे समीपी तारा होगा।
बारनर्ड के तारे की अनुमानित आयु 7 से 12 अरब वर्ष के बीच है, जो हमारे सौर मंडल के सूरज की 4.57 अरब वर्ष की आयु से कहीं ज़्यादा है। संभव है के बारनर्ड का तारा आकाशगंगा (हमारी गैलेक्सी) के सब से पुराने तारों में से एक हो। बारनर्ड के तारे का द्रव्यमान (मास) सूरज के द्रव्यमान का केवल 17% और उसका व्यास (डायामीटर) सूरज के व्यास का 15% से 20% है। इसकी चमक समय के साथ-साथ थोड़ी बहुत बदलती रहती है, यानि यह एक परिवर्ती तारा है।
सन् 1963 से 1973 तक बहुत से खगोलशास्त्री मानते थे के बारनर्ड के तारे के इर्द-गिर्द एक बृहस्पति जैसा गैस दानव ग्रह परिक्रमा कर रहा है लेकिन बाद में अध्ययन से यह बात ग़लत साबित हुई। फिर भी इसके मंडल में किसी ग़ैर सौरीय ग्रह के होने की सम्भावना पूरी तरह ख़त्म नहीं हुई। नवम्बर 2018 में एक अंतर्राष्ट्रीय खगोलशास्त्रियों के गुट ने घोषणा करी के बर्नार्ड तारे की परिक्रमा करती हुई एक महापृथ्वी पाई गई है। इसकी कक्षा तारे से लगभग 0.4 खगोलीय इकाई दूर है और इसकी कक्षीय अवधि लगभग 233 दिन है। इसका द्रव्यमान पृथ्वी का लगभग तीन गुना है। हालांकि इसकी तारे से दूरी पृथ्वी की हमारे सूरज से दूरी से आधी से भी कम है, बर्नार्ड तारे की कम चमक के कारण यह माना जाता है कि इस बहिर्ग्रह का सतही तापमान लगभग -170° सेंटीग्रेड होगा, यानि की यहाँ भयंकर ठंड है और पृथ्वी पर गैस अवस्था में पाए जाने वाले कई रसायन अगर यहाँ उपस्थित हों तो जमकर ठोस अवस्था में होंगे। ग्रह का नाम बर्नार्ड तारा बी (Barnard's Star b) रखा गया है।
एटलस प्रयोग
एटलस या ए टोरोइडल एलएचसी एपरेटस या एक टोरोइड एलएचसी उपकरण प्रयोग स्विट्जरलैंड और फ्रान्स में सर्न में स्थित लार्ज हैड्रान कोलाइडर (एलएचसी) पर बने दो बृहद् व्यापक प्रयोजन कण भौतिकी संसूचकों में से एक है।
इस प्रयोग में आँकड़े संरक्षित करने के लिए रूट प्रारूप का उपयोग किया जाता है।
इस्लाम के राष्ट्र
इस्लाम धर्म के राष्ट्र निम्न हैँ-
नोआइदी
नोआइदी () उत्तरी यूरोप के स्कैंडिनेविया क्षेत्र के सामी लोगों के पारम्परिक ओझाओं को कहते हैं। नोआदी सामियों के पारम्परिक धर्म-विश्वास में रोग हरने वाला और मानवों व देवताओं के बीच सम्बन्ध करने वाला व्यक्ति होता था। अधिकतर नोआदी १७वीं सदी में मार दिये गये थे क्योंकि सामी क्षेत्रों पर क़बज़ा करने वाले राजवंशो में उनके द्वारा विद्रोह फैलाने का डर रहता था। सामियों की कुछ ओझाप्रथाएँ कई साइबेरियाई संस्कृतियों से मिलती-जुलती थी।
रिशार्द वाग्नर
विलहॅल्म रिशार्द वाग्नर (, जन्म: २२ मई १८१३, मृत्यु: १३ फ़रवरी १८८३), जिनका नाम रिचर्ड वाग्नर भी उच्चारित किया जाता है, एक जर्मन संगीतज्ञ और संगीत-निर्देशक थे जो अपनी ओपेरा की कृतियों के लिये जाने जाते हैं। उनके द्वारा बनाया गया संगीत लयो की भरमार, सुरों के पेचीदा तालमेल और वाद्य-व्यवस्था के लिये प्रसिद्ध है। उन्होनें पाश्चात्य शास्त्रीय संगीत पर एक गहरी छाप छोड़ी थी और उनकी 'त्रिस्तान उन्ट इज़ोल्ड' () नामक कृति से ही आधुनिक पश्चिमी संगीत की शुरुआत हुई मानी जाती है।
2013 बॉस्टन मैराथन धमाके
2013 बॉस्टन मैराथन धमाके अप्रैल 15, 2013, को स्थानीय समय अनुसार दोपहर के 2:50 बजे हुए दो बम धमाके थे जो बॉस्टन मैराथन के दौरान फटे थे। धमाके मैराथन की अंतिम रेखा के पास हुए जिनके कारण तीन लोगों की मृत्यु हुई और 144 घायल हुए। अभी तक कोई भी आधिकारिक रूप से संदिग्ध नहीं है। बॉस्टन मैराथन विश्व की सबसे पुरानी मैराथन है।
रॉल प्रमेय
कलन विधियों में रॉल प्रमेय अथवा रोल प्रमेय (Rolle's theorem) के अनुसार यदि किसी अवकलनीय फलन का दो अलग-अलग बिन्दुओं पर मान समान है तो आवश्यक रूप से उन दोनो बिन्दुओं के मध्य कम से कम एक बिन्दु ऐसा होगा जिसका अवकलज (फलन के ग्राफ में स्पर्शज्या का ढाल) शून्य होगा।
वास्तविक मान वाला फलन "f" इस प्रकार परिभाषित है कि यह बन्द अन्तराल [a,b] में सतत है, खुले अन्तराल (a,b) में अवकलनीय है और "f(a) = f(b)" तब ∃ c ∈ (a,b), इस प्रकार होगा की
२०१३ सीस्तान और बलोचिस्तान भूकम्प
२०१३ का सीस्तान और बलोचिस्तान भूकम्प एक ७.८ रिक्टर के माप वाला एक शक्तिशाली भूकम्प था जो १६ अप्रैल २०१३ में ईरान के सीस्तान व बलोचिस्तान प्रान्त में सरावान और ख़ाश नामक शहरों के बीच में आया था। इसके प्रभाव पूर्वी ईरान और दक्षिणी पाकिस्तान में बहुत थे लेकिन झटके भारत, संयुक्त अरब अमीरात और क़तर तक महसूस किये गये। ईरान में इसमें सैकड़ों मृत्यु हुई और दिल्ली में इसके झटके ३० सैकिन्ड से ज़्यादा देर तक चले।
ईरान का परमाणु कार्यक्रम
ईरान का परमाणु कार्यक्रम 1950 के दशक में संयुक्त राज्य अमेरिका की मदद से शांति के लिए परमाणु कार्यक्रम (Atoms for Peace program) के रूप में शुरू किया गया था। ईरान के परमाणु कार्यक्रम में संयुक्त राज्य अमेरिका और पश्चिमी यूरोपीय देशों की भागीदारी 1979 ईरानी क्रांति (ईरान के शाह की विदाई) तक जारी रही।
1979 की क्रांति के बाद, एक गुप्त परमाणु हथियार अनुसन्धान कार्यक्रम जो अयातुल्ला रूहोल्लाह खोमैनी ने भंग कर दिया। क्योंकि वह मानता था कि इस तरह के हथियार मुस्लिम नैतिकता और न्यायशास्त्र के तहत वर्जित माने जाते हैं। परमाणु हथियारों में छोटे पैमाने पर अनुसन्धान ईरान-इराक युद्ध के दौरान फिर से आरम्भ हुआ और 1989 में अयातुल्ला की मौत के बाद इसमें महत्वपूर्ण विस्तार किया गया।  ईरान के परमाणु कार्यक्रम में कई अनुसन्धान स्थल, दो यूरेनियम खानें, एक अनुसन्धान रिएक्टर और यूरेनियम प्रसंस्करण सुविधाएँ जिसमें तीन ज्ञात यूरेनियम संवर्धन संयन्त्रों को शामिल किया जाता है, को शामिल किया गया है।
गुफ़ादूध
गुफ़ादूध या चाँददूध () गुफ़ाओं में मिलने वाला एक सफ़ेद गाढ़े-दूध जैसा पदार्थ होता है। यह गुफाओं में बनने वाले अन्य पदार्थों जैसा होता है लेकिन इसकी विषेशता यह है कि यह सख़्त होकर पत्थर में परिवर्तित नहीं होता। यह चूना पत्थर से चू कर निकलने वाला तलछट द्रव होता है जिसमें कैल्साइट, हाइड्रोमैग्नेसाइट और मोनोहाइड्रोकैल्साइट जैसे विभिन्न कार्बोनाइट पदार्थ शामिल होते हैं।
गुफ़ाओं में गुफादूध की उत्पत्ति की प्रक्रिया को लेकर मतभेद है। कुछ वैज्ञानिक मानते हैं कि यह रसायनिक प्रक्रिया कि बजाय बैक्टीरिया से सम्बन्धित प्रक्रिया से बनता है। अभी सहमति नहीं बनी है।
मार्च २००४ में स्पेन में वैज्ञानिकों को एक ३०० मीटर लम्बी गुफादूध की नदी मिली। इस गुफा का स्थान गुप्त रखा गया है क्योंकि यह डर है कि पर्यटकों और असामाजिक तत्वों द्वारा इसको नुक़सान पहुँचाया जा सकता है।
परवलयिक गति
प्रक्षेप्य गति (projectile motion) गति का एक रूप है, जहाँ किसी पिण्ड (जिसे प्रक्षेप्य कहा जाता है) को पृथ्वी की सतह के निकट क्षितिज से किसी कोण पर प्रक्षेपित किया (फेंका) जाता है और यह गुरुत्वाकर्षण के अधीन वक्रीय गति करता है (विशेष रूप से, वायु प्रतिरोध के प्रभाव नगण्य माना जाता है )। प्रक्षेप्य के पथ को प्रक्षेप्य वक्र कहा जाता है। यदि प्रक्षेप्य पर केवल एक ही दिशा में नियत बल लग रहा हो (जैसे गुरुत्वाकर्षण बल), तो उसकी गति का पथ परवलय के आकार की होती है। इसलिए प्रायः प्रक्षेप्य गति को परवलयिक गति भी कहते हैं।
यदि प्रक्षेप्य को इसके प्रारम्भिक वेग v के साथ प्रक्षेपित किया जाता है, तो इसे निम्न प्रकार लिखा जा सकता है यदि प्रक्षेप्य कोण θ का मान ज्ञात हो तो, वेग v के घटकों "v" और "v" को निम्न प्रकार लिखा जा सकता है:
यदि प्रक्षेप्य की गति का परास, प्रक्षेपण कोण, और प्रक्षेप्य द्वरा प्राप्त अधिकतम ऊँचाई ज्ञात हो तो, प्रक्षेपण वेग निम्नलिखित सूत्र से निकाला जा सकता है-
प्रक्षेप्य गति में, क्षैतिज गति और ऊर्ध्वाधर गति एक दुसरे से स्वतन्त्र होती हैं अर्थात कोई एक में परिवर्तन अन्य से प्रभावित नहीं होता।
चूँकि यहा़ँ क्षितिज दिशा में कोई त्वरण नहीं है अतः क्षितिज दिशा में वेग का नियत मान ucosα है। उर्ध्व दिशा में प्रक्षेप्य की गति गुरुत्वाकर्षण के अधीन स्वतन्त्र कण की गति के समान है। यहाँ त्वरण नियत है और इसका मान "g" है, यह "g" पृथ्वी का गुरुत्वीय त्वरण है। (पृथ्वी की सतह पर इसका मान ९.८१ मीटर प्रति वर्ग सैकण्ड होता है।):
गति के दौरान प्रक्षेप्य की क्षितिज वेग का मान नियत रहेगा क्योंकि इस दिशा में कोइ त्वरण नहीं है। वेग का उर्ध्व घटक में रैखीक रूप से वृद्धि होगी, क्योंकि त्वरण का मान नियत है। किसी समय "t" पर, वेग के घटक:  वेग का परिमाण (बौधायन प्रमेय के अनुसार):
समय "t" पर, प्रक्षेप्य के क्षितिज व उर्ध्व विस्थापन : अतः विस्थापन का परिमाण:
निम्न समीकरणों में "t" को विलोपित करने पर हमें निम्न समीकरण प्राप्त होती है: यह परवलय की समीकरण है। जहाँ "g", α और "v" नियतांक हैं, यह समीकरण निम्न रूप में है  जिसमें "a" और "b" नियतांक हैं। यह एक परवलय का समीकरण है, अतः प्रक्षेप्य का पथ परवलयिक होगा। परवलय की अक्ष उर्ध्व होगी।
प्रक्षेप्य की अधिकतम ऊँचाई जिस तक वस्तु पहुंचती है को वस्तु की गति का शिखर कहा जाता है। उँचाई में वृद्धि तब तक होगी जब formula_17, अर्थात, अधिकतम ऊँचाई तक पहुंचने में लगा समय: प्रक्षेप्य की अधिकतम ऊँचाई:
क्षतिज समतल में परास (R) व अधिकतम ऊँचाई (h) में सम्बन्ध
प्रक्षेप्य की क्षेतिज परास "d" प्रक्षेप्य द्वारा तय की गयी वह क्षेतिज दूरी है जब वह अपनी प्रारम्भिक ऊँचाई ("y" = 0) पर आता है। प्रारम्भिक ऊँचाई तक पहुंचने में लगा समय : क्षेतिज विस्थापन से प्रक्षेप्य की अधिकतम दूरी: अतः (चूँकि 2·sin(α)·cos(α) = sin(2α)) ध्यान रहे "d" का मान अधिकतम होगा जब जो आवश्यक रूप से सिद्ध करता है कि या
कार्य-ऊर्जा प्रमेय के अनुसार वेग का ऊर्ध्व घटक :
टिप्पणी: Since the value of g is not specific the body with high velocity over g limit cannot be measured using the concept of the projectile motion.
प्रक्षेप्य
एक प्रक्षेप्य वह वस्तु कहलाती है जिसे दिक् (खाली अथवा नहीं) में किसी बल के अधीन प्रक्षेपित किया जाता है। यद्यपि समष्टि (दिक्) में किसी भी वस्तु की गति (उदाहरण के लिए क्रिकेट के खेल में क्षेत्ररक्षक द्वारा गेंद को फैंकना) को प्रक्षेप्य कहा जा सकता है, यह शब्द सामान्यतः कम मारक क्षमता वाली वस्तुओं के लिए काम में ली जाती है। प्रक्षेप्य वक्र के विश्लेषण के लिए गणितीय गति के समीकरणों का उपयोग किया जाता है।
बहुत प्रक्षेप्य, उदाहरण के लिए शैल, विस्फोटक पदार्थ अथवा अन्य रासायनिक या जैविक पदार्थ ले जा सकता है। साथ ही एक प्रक्षेप्य को विस्फोटक पेलोड से विशेष क्षति के लिए भी बनाया जा सकता है जैसे : आग (प्रारंभिक थर्मल हथियार देखें), विषप्रयोग (विषेले तीर)।
बिड़ोदी बड़ी
बिड़ोदी बड़ी भारतीय राज्य राजस्थान के सीकर जिले की लक्ष्मणगढ़ तहसील का एक गाँव है। यह लक्ष्मणगढ़ से पूर्व में तथा नवलगढ़ से पश्चिम में स्थित है। इसके सीमाएं खींवासर, बीदासर, बीदसर, बिड़ोदी छोटी, झाड़ेवा और रामसिंह पुरा (ब्राह्मणों की ढाणी) गाँवों से लगती है। बिड़ोदी बड़ी, बिड़ोदी छोटी, भूधा का बास, रामसिंह पुरा, झाड़ेवा और जोगियो का बास, बिड़ोदी बड़ी पंचायत समिति में आते हैं। यहाँ की वर्तमान सरपंच राजेन्द्र प्रसाद है। इस पंचायत में ११ वार्ड सदस्यों का चुनाव मतदान द्वारा यहाँ के लोग करते हैं।
शेषाचलम पहाड़ियाँ
शेषचलम की पहाड़ियाँ (शेषाचलम् = शेष + अचलम् = शेष पर्वत) पूर्वी घाट की महत्वपूर्ण पर्वत शृंखला है, जो दक्षिण भारत के दक्षिणी आंध्र प्रदेश राज्य में विस्तारित है। इसी पहाड़ी पर तिरूपति का मन्दिर है।
कैम्ब्रियन- पूर्व युग में (लगभग 3.8 अरब से 54 करोड़ वर्ष पूर्व) बनी इन पहाड़ियों में चुना-पत्थर के बीच-बीच में बलुआ पत्थरों और स्लेट जैसी चट्टानों की परतें हैं। ये अत्यंत बिखरी हुयी है और इनमें अनेक लंबी घाटियां है। ये पहाड़ियाँ पश्चिम और पश्चिमोत्तर में रायलसिमा उच्च भूमि और पूर्वोत्तर में नांदयाल घाटी (कुन्देरु नदी से बनी) से सीमांकित है। शेषचलम पहाड़ियाँ लगभग 8000 वर्ग किलो मीटर में फैली है और उनका सामान्य विस्तार दक्षिण -दक्षिण पूर्व की तरफ है। उत्तर में एरमाला पर्वत श्रेणी के साथ शेषचलम पहाड़ियों की ऊंचाई भी 400 से 1370 मीटर तक घटती-बढ़ती है। अपर्याप्त वर्षा के कारण इन पहाड़ियों की ढलानों पर बहुत कम जंगल है। पनेरु की सहायक नदियां इस क्षेत्र को अपवाहित करती है। ऊबड़-खाबड़ स्थलाकृति, अनुर्वर मिट्टी और अर्धशुष्क जलवायु यहाँ कृषि को वाधित करते हैं।
ज्वार, मूँगफली यहाँ की मुख्य फसलें है। यहाँ पर स्बेस्टस, बैराइट और चुना-पत्थर का खनन होता है। हथकरघा, बांस व ईंट निर्माण यहाँ की अन्य महत्वपूर्ण आर्थिक गतिविधियां है और पूलिवेंडला एकमात्र महत्वपूर्ण नगर है।
दुर्बल अन्योन्य क्रिया
दुर्बल अन्योन्य क्रिया (अक्सर दुर्बल बल व दुर्बल नाभिकीय बल के नाम से भी जाना जाता है) प्रकृति की चार मूलभूत अन्योन्य क्रियाओं में से एक है, अन्य चार अन्योन्य क्रियाएं गुरुत्वाकर्षण, विद्युत चुम्बकीय अन्योन्य क्रिया और प्रबल अन्योन्य क्रिया हैं। यह अन्योन्य क्रिया, उप-परमाणविक कणों के रेडियोधर्मी क्षय और नाभिकीय संलयन के लिए उत्तरदायी है। सभी ज्ञात फर्मिऑन (वे कण जिनका स्पिन अर्द्ध-पूर्ण संख्या होती है) यह अन्योन्य क्रिया करते हैं।
कण भौतिकी मेंमानक प्रतिमान के अनुसार दुर्बल अन्योन्य क्रिया Z अथवा W बोसॉन के विनिमय (उत्सर्जन अथवा अवशोषण) से होती है और अन्य तीन बलों की भांती यह भी अस्पृशी बल माना जाता है। बीटा क्षय रेडियोधर्मिता का एक उदाहरण इस क्रिया का सबसे ज्ञात उदाहरण है। W व Z बोसॉनों का द्रव्यमान प्रोटोन व न्यूट्रोन की तुलना में बहुत अधीक होता है और यह भारीपन ही दुर्बल बल की परास कम होने का मुख्य कारण है। इसे दुर्बल बल कहने का कारण इस बल का अन्य दो बलों विद्युत चुम्बकीय व प्रबल की तुलना में इसका मान का परिमाण की कोटि कई गुणा कम होना है। अधिकतर कण समय के साथ दुर्बल बल के अधीन क्षय होते हैं। क्वार्क फ्लेवर परिवर्तन भी केवल इस बल के अधीन ही होता है।
निम्न कारक दुर्बल अन्योन्य क्रिया को अद्वितीय बनाते हैं : विशाल द्रव्यमान (लगभग ९० गीगा इलेक्ट्रोन वोल्ट प्रति वर्ग c) के कारण W व Z बोसॉन नामक बल वाहक कम आयु वाले होते हैं। इनकी आयुकाल १×१० सैकण्ड से भी कम होता है।